బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Episode 38 Highlights: చెప్పు తెగుద్ది బేవార్స్.. రాహుల్‌పై హిమజ ఎటాక్
బుల్లితెర బిగ్గెస్ట్ రియాలిటీ షో ‘బిగ్ బాస్’ సీజన్ 3 విజయవంతంగా 37 ఎపిసోడ్‌లను ముగించుకుని 38వ ఎపిసోడ్‌లోకి అడుగుపెట్టింది. నామినేషన్‌ అయిన ఆరుగురిలో ముగ్గురికి బిగ్ బాస్ ఇచ్చిన డీల్ రచ్చరచ్చయ్యింది.
Samayam Telugu | Updated:
Aug 28, 2019, 11:09AM IST
Episode 38 Highlights: చెప్పు తెగుద్ది బేవార్స్.. రాహుల్‌పై హిమజ ఎటాక్
బిగ్ బాస్ హౌస్‌లోని 37వ రోజు ప్రారంభంతో మంగళవారం నాటి ఎపిసోడ్ మొదలైంది. ఉదయం 8 గంటలకు ‘ఇస్మార్ట్ శంకర్’లోని ‘జిల్లేలమ్మ జిట్టా పిల్లా పాలపిట్ట’ పాటతో ఇంటి సభ్యులంతా నిద్రలేచారు. శ్రీముఖి, హిమజ, పునర్నవి, రితికా షెరు, బాబా భాస్కర్ గార్డెన్ ఏరియాలో స్టెప్పులేశారు.
పోల్
నామినేట్ అయిన ఆరుగురికి అరుదైన డీల్..
ఈవారం నామినేట్ అయిన ఆరుగురు సభ్యులు రాహుల్, రవికృష్ణ, వరుణ్ సందేశ్, మహేష్ విట్టా, పునర్నవి, హిమజలను యాక్టివిటీ ఏరియాలోకి రావాలని బిగ్ బాస్ కోరారు. ఈ ఆరుగురిలో ముగ్గురు ఈవారం ఇంటి నుంచి బయటికి వెళ్లకుండా ఉండటానికి బిగ్ బాస్ ఒక డీల్‌ ఇచ్చారు. బిగ్ బాస్ చరిత్రలోనే నామినేట్ అయిన సభ్యులకు లభించే అరుదైన డీల్ ఇదని చెప్పారు. ఆ డీల్ సులభంగా ఉండదని హెచ్చరించారు. అయితే, ఆ డీల్‌ను పూర్తిచేసే సత్తా మీ దగ్గర ఉందా? అని నామినేట్ అయిన సభ్యులను బిగ్ బాస్ అడిగారు. దీనికి ‘ఉందని’ వారు సమాధానం ఇచ్చారు.
ముగ్గురి కోసం చర్చ..
బిగ్ బాస్ ఒక డీల్ ఇచ్చి మీలో మీరే కొట్టుకు చావండి అని ఆ ఆరుగురు సభ్యులను యాక్టివిటీ ఏరియాలో వదిలేశారు. ఆరుగురిలో సేఫ్ కావాల్సిన ముగ్గురు ఎవరో మీలో మీరే చర్చించుకుని తేల్చుకోండని చెప్పారు. ఈ ముగ్గురూ ఒక ఛాలెంజ్ ఎదుర్కోవాల్సి ఉంటుందని, ఛాలెంజ్‌ను పూర్తిచేసినవారికి ఇమ్యునిటీ లభిస్తుందని చెప్పారు.
అయితే, అందరూ తాను ఇంట్లో ఉండాలని కోరుకుంటున్నానని, తానేంటో నిరూపించుకోవాలని అనుకుంటున్నానని వాదించారు. కానీ, మహేష్ మాత్రం తాను త్యాగం చేస్తానంటూ ముందుకొచ్చాడు. వరుణ్ కోసం తాను నామినేషన్‌లో ఉంటానన్నాడు. ఆ తరవాత రాహుల్ కోసం పునర్నవి ముందుకొచ్చింది. ఇక హిమజ అయిష్టంగానే రవికృష్ణకు డీల్ అప్పగించి తాను నామినేషన్‌లోకి వెళ్లింది. వీళ్లు ముగ్గురూ కలిసి రవి, రాహుల్, వరుణ్‌లను బిగ్ బాస్‌తో డీల్ కోసం ఎంపిక చేసుకున్నారు. అయితే డీల్ ఏంటో ఈ ముగ్గురికీ కాసేపటిలో చెబుతానని, ఈ డీల్ గురించి ఇంటి సభ్యులెవరితోనూ చర్చిండానికి వీళ్లేదని బిగ్ బాస్ హెచ్చరించారు.
వితికాకు చుక్కలు చూపించిన రవి..
డీల్‌లో భాగంగా బిగ్ బాస్ ముందుగా రవికృష్ణకు ఛాలెంజ్ ఇచ్చారు. యాక్టివిటీ రూంలో బోర్డుపై మొత్తం 8 ఛాలెంజ్‌లు రాసి పెట్టారు. వీటిలో రెండింటిని ఎంపిక చేసుకోవాల్సి ఉంటుంది. రవి ఎంపిక చేసుకున్నవి.. 1. ఒకరి తలనిండా సేవింగ్ ఫోమ్ రాయాలి 2. ఒకరి బెడ్‌ని పూర్తిగా నీటితో తడపాలి. ముందుగా రవి సేవింగ్ ఫోమ్ ఛాలెంజ్ పూర్తిచేశాడు.
యాక్టివిటీ రూమం నుంచి తెచ్చుకున్న సేవింగ్ ఫోమ్ బాటిల్‌తో ఇంటిలోకి వచ్చాడు. వెంటనే దాన్ని బయటికి తీసి అందరినీ పరుగులు పెట్టించాడు. అతడికి వితికా దొరికిపోయింది. ఫోమ్‌ను వితికా తలనిండా రాసేశాడు. ఆ తరవాత నీళ్లతో శివజ్యోతి బెడ్‌ను తడిపేశాడు. బెడ్ తడిపే సమయంలో రవిని అడ్డుకోవడానికి మిగిలిన ఇంటి సభ్యులు గట్టిగానే ప్రయత్నించారు.
రాహుల్ vs హిమజ
తన ఛాలెంజ్ పూర్తిచేయడంలో భాగంగా రాహుల్ మరోసారి ఇంటిలో ఫాల్తు మాటలు మాట్లాడాడు. చాలా కూల్‌గానే ఆడుతున్నట్టు కనిపించిన రాహుల్.. హిమజ ఓవాక్షన్‌‌తో నోరు జారాడు. బిగ్ బాస్ ఇచ్చిన 8 ఛాలెంజుల్లో రాహుల్ ఎంపిక చేసుకున్న రెండు.. 1. ఇంట్లో ఒకరికి బాగా కోపం తెప్పించి వారు మీపై అరిచేలా చేసి వారితో గొడవ పడాలి 2. వరుణ్ మరియు వితిక హార్ట్ షేప్ కుషన్‌ని కట్ చేసి స్విమ్మింగ్ పూల్‌లో విసరాలి. వీటిలో మొదటిగా హార్ట్ షేప్ కుషన్‌ను కట్ చేసి స్విమ్మింగ్ పూల్‌లో వేసేశాడు.
అయితే, ఆ తరవాత రాహుల్‌కి అలీ, శ్రీముఖి, వితిక, శివజ్యోతి, బాబా భాస్కర్ నుంచి ప్రతిఘటన ఎదురైంది. రాహుల్‌ని కదలనివ్వకుండా వీరు అడ్డుపడ్డారు. దీంతో వారిని రాహుల్ నెట్టే ప్రయత్నం చేశాడు. శ్రీముఖిని ఒకసారి బలంగా నెట్టాడు. ఆగ్రహం తెచ్చుకున్న శ్రీముఖి.. రాహుల్‌పై కలబడింది. ఆ తరవాత అందరినీ ఒకేసారి నెట్టే ప్రయత్నం చేయడంతో హిమజ కాస్త ఓవరాక్షన్ చేసింది. వితికాను ఎందుకు లేపుతున్నావంటూ అరుచుకుంటూ మీద పడింది. దీంతో రాహుల్ నోరు జారి.. ‘‘పిచ్చి మెంటలా నీకు.. ఫాల్తు మొఖం చేతలు చేయకు’’ అన్నాడు. వెంటనే రాహుల్ మీదుకి దీసుకెళ్లిన హిమజ.. ‘‘మొహం పగిలందంటే.. చెప్పుతెగుద్ది చెబుతున్నాను.. బేవార్స్’’ అంటూ ఊగిపోయింది. దీంతో ఇంటిలో వాతావరణం మారిపోయింది.
వరుణ్, వితిక మధ్య గొడవ..
రాహుల్ తనపై చాలా రూడ్‌గా బిహేవ్ చేశాడని, రెండు చేతులతో పట్టి పైకి లేపాడని వితికా బాధపడింది. తను ఛాలెంజ్ ఎదుర్కొనే ముగ్గురిలో ఉండటంతో వరుణ్ ఏమీ చేయలేని పరిస్థితి. అయినప్పటికీ తన భార్య దగ్గరకు వెళ్లి ఓదార్చే ప్రయత్నం చేశాడు. కానీ, వితిక సీరియస్ అయ్యింది. ‘‘నా గురించి నీకెందుకు.. నీ టాస్కులు నువ్వు చేసుకో’’ అంటూ అరిచింది. రాహుల్ తనపై అలా ప్రవర్తిస్తుంటే భర్తగా ఒక స్టెప్ తీసుకోవాలి కదా అని అడిగింది. వెంటనే వరుణ్.. ‘‘నువ్వు చాలా తప్పు చేస్తున్నావ్.. ఎందుకిలా ప్రవర్తిస్తున్నావ్’’ అంటూ కోప్పడ్డాడు. గేమ్‌ను స్పోర్టివ్‌గా తీసుకోవాలని, ఇక్కడికొచ్చాక నన్ను ముట్టుకోవద్దు అంటే కుదరదని హితభోద చేశాడు.
భార్యని బకరాను చేసిన వరుణ్..
బిగ్ బాస్ తనకు ఇచ్చిన ఛాలెంజుల్లో ఒకదాన్ని తన భార్యపైనే ప్రయోగించాడు వరుణ్. ‘‘వితికా.. ఒకసారి రా వితికా’’ అంటూ పిలిచి, నమ్మించి తనపై చల్లని కాఫీని విసిరాడు. బిగ్ బాస్ ఇచ్చిన 8 ఛాలెంజుల్లో వరుణ్ ఎంచుకున్నవి.. 1. చల్లని కాఫీని ఒకరి మీదకి విసరాలి 2. హౌస్‌లో ఎవరైనా ఒకరి ఇష్టమైన బట్టలను చిన్న చిన్న ముక్కలుగా కత్తిరించాలి. మొదటిది తన భార్యపై ప్రయోగించేశాడు. ఆ తరవాత స్లీపింగ్ రూంలోకి వెళ్లి వితికాకు ఇష్టమైన బట్టలు తీసి ముక్కలుగా కత్తిరించాడు. ఈ సమయంలో వరుణ్‌ను బాబా భాస్కర్ అడ్డుకునే ప్రయత్నం చేసినా తన చేతిలో కత్తెర ఉందంటూ వరుణ్ కోపంగా చెప్పాడు. మరోవైపు భర్తపై కోపంలో వితికా.. ‘‘అన్ని కత్తిరించేసుకో అంటూ తన బట్టలు బయట పడేసింది’’.
ఇంటి సభ్యులందరికీ అసలు విషయం చెప్పిన బిగ్ బాస్..
నామినేట్ అయిన ముగ్గురు తమ ఛాలెంజ్‌లు పూర్తిచేసిన తరవాత ఇంటి సభ్యులందరినీ ఒక దగ్గర కూర్చోబెట్టి బిగ్ బాస్ అసలు విషయం చెప్పారు. ఈ ముగ్గురు తనతో డీల్ కుదుర్చుకున్నారని, కొన్ని ఛాలెంజ్‌లు చేయడానికి ఒప్పుకున్నారని తెలిపారు. ఈ ఛాలెంజ్‌లను రవి, రాహుల్, వరుణ్ విజయవంతంగా పూర్తిచేయడంతో ఈవారం ఇంటి నుంచి బయటికి వెళ్లే ప్రక్రియలో వీరు ముగ్గురు సురక్షితులవుతారని బిగ్ బాస్ వెల్లడించారు. వాళ్లు ముగ్గురికీ ఇమ్యునిటీ లభిస్తుందని చెప్పారు. ఈ వారం ఇంటి నుంచి బయటికి వెళ్లడానికి నామినేట్ అయిన సభ్యులు హిమజ, పునర్నవి, మహేష్ అని ప్రకటించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.